techiaith/cofnodycynulliad_en-cy huggingface dataset:
English: If I may just ask you to describe the situation in a slightly different way, I think we've studied graphs more over the past year than we've ever done - certainly since I studied maths at school. We're used to peaks in terms of the pandemic, but if we think about the pattern in terms of the financial pressures, in health and care, it sounds from what you're saying that the financial peaks correspond with the peaks in terms of cases, but what kind of shape would we see on a graph if you place on top of that the need to invest in the vaccination process, and the increases in the pressure on that? And as you try to restore the health service in the year to come, what kind of shape will we see? Will we see an increase in the expenditure that is required to restore and to deal with the backlog, or will that balance out in terms of that there is less to be spent on COVID itself, if that question makes sense?
Welsh: Os caf i geisio eich cael chi i ddisgrifio'r sefyllfa mewn ffordd ychydig bach yn wahanol, rydw i'n meddwl ein bod ni wedi astudio graffiau yn fwy dros y flwyddyn diwethaf nag ydym ni erioed wedi ei wneud - yn sicr ers fy nyddiau i yn astudio mathemateg yn yr ysgol, rydw i'n siŵr. Rydym ni wedi arfer efo peaks o ran y pandemig, ond os ydym ni'n meddwl o ran y patrwm o ran y pwysau ariannol, iechyd a gofal, mae'n swnio i fi o beth ydych chi'n ei ddweud bod y peaks cyllidol yn cyd-fynd â'r peaks o ran achosion ar eu mwyaf, ond sut siâp fyddem ni'n ei weld ar graff pan fyddwch chi'n rhoi ar ben hynny yr angen i wario ar y system frechu? Ai jest cynyddu mae'r pwysau ariannol arnoch chi wrth i'r system frechu ddwysáu? Ac wrth ichi drio adfer y gwasanaeth iechyd yn y flwyddyn i ddod wedyn, pa fath o siâp fyddwn ni'n ei weld? Fyddwn ni'n gweld cynnydd mawr yn y gwariant sydd ei angen er mwyn adfer a thrin y backlog, ynteu a ydy hynny'n hafalu allan efo'r ffaith bod yna lai o arian i wario ar COVID, os ydy'r cwestiwn yna'n gwneud sens yn y modd yna?
English: We have, naturally, I think, focused more on health at the start here, rather than care. I don't know whether there are comments that you, Deputy Minister, would like to add in terms of the pattern of the financial pressures on the care sector as well, now and in looking forward to the next year.
Welsh: Rydyn ni wedi, yn naturiol, dwi'n meddwl, canolbwyntio ar y dechrau yn fan hyn fwy ar iechyd na gofal. Dwi ddim yn gwybod os oes yna sylwadau y byddech chi, Ddirprwy Weinidog, o bosib, yn licio eu hychwanegu ynglŷn â phatrwm y pwysau ariannol ar y sector gofal hefyd, rŵan ac wrth edrych ymlaen tuag at y flwyddyn nesaf.
English: Thank you very much. And, moving on and back to you, Minister, perhaps. When we look at the draft budget that we have in front of us, in terms of the level of the headline spending on health and care, and the fact that the consequential funding that has been received by Wales, it's about 10 per cent of that that has been earmarked. I believe that it's expected that we will see additional funding earmarked for health and care through local government. So, how much in addition do you expect to be earmarked in the near future, and do you know how much of that and for what you will be using it?
Welsh: Diolch yn fawr iawn. Ac os cawn ni jest symud ymlaen, yn ôl atoch chi, Weinidog, efallai. Pan rydyn ni'n edrych ar y gyllideb ddrafft sydd gennym ni ar hyn o bryd, rhowch sylw ynglŷn â'r lefel, y pennawd o wariant ar gyfer iechyd a gofal, os liciwch chi, a'r ffaith, o arian canlyniadol, y consequentials sydd wedi dod i Gymru, rhyw 10 y cant hyd yma sydd wedi cael ei glustnodi. Dwi'n meddwl bod disgwyl gweld rhagor o arian yn cael ei glustnodi ar gyfer iechyd a gofal drwy lywodraeth leol. Faint yn rhagor yn fuan o arian ydych chi'n disgwyl gweld yn cael ei glustnodi, ac a ydych chi'n barod yn gwybod faint ohono fo ac ar gyfer beth rydych chi'n pwyso amdano fo ar hyn o bryd?
English: Thank you. We'll move on now to questions from Andrew R.T. Davies. Andrew.
Welsh: Diolch. Wedyn symud ymlaen nawr i gwestiynau gan Andrew R.T. Davies. Andrew.
English: Thank you, Andrew. We move on now to questions on the workforce - well, a question on the workforce - and David Rees.
Welsh: Diolch yn fawr, Andrew. Symudwn ymlaen i gwestiynau ar y gweithlu - wel, cwestiwn ar y gweithlu - a David Rees.
English: Thank you. We'll take a short break now for 10 minutes, and we'll return at 10:45, when the questions will start with David Rees. So, back at 10:45, and please switch your cameras off until then. Thank you.
Welsh: Diolch. Fe wnawn ni gymryd toriad nawr am ryw 10 munud, a dod yn ôl am 10:45. Bydd y cwestiynau ar ôl hynny yn dechrau efo David Rees. Felly, nôl am 10:45, a bant o'r sgrin tan hynny. Diolch yn fawr.
English: Welcome back, everyone, to the second session of the virtual meeting of the Health, Social Care and Sport Committee. We've reached the part of the questions that is under the care of David Rees. David.
Welsh: Croeso nôl i bawb i ail sesiwn y bore o'r cyfarfod rhithiol yma o'r Pwyllgor Iechyd, Gofal Cymdeithasol a Chwaraeon. Rydym ni wedi cyrraedd y rhan hynny o'r cwestiynau sydd o dan ofal David Rees. David.
English: Thank you very much, Jayne, and thank you very much to all of you. That brings us to the end of the evidence session. I'm very grateful to the Minister, the Deputy Minister and officials for their attendance this morning and for answering all of the questions. And, as is customary, you will receive a transcript of the meeting for you to check for factual accuracy. Thank you very much to the five of you. That brings us to the end of that session.
Welsh: Diolch yn fawr, Jayne, a diolch yn fawr i chi i gyd. Dyna ddiwedd y sesiwn gwestiynu. Diolch yn fawr iawn i'r Gweinidog, y Dirprwy Weinidog a'r swyddogion am eu presenoldeb ac am ateb y cwestiynau. Ac, wrth gwrs, yn ôl ein harfer, mi fyddwch chi yn derbyn trawsgrifiad o'r cyfarfod yma er mwyn i chi allu gwirio ei fod yn ffeithiol gywir. Diolch yn fawr iawn i'r pump ohonoch chi. Dyna ddiwedd y sesiwn yna.
English: And to my fellow Members, we move on to item 3 and papers to note. You will have read all of these, but for the record, there's a letter from the Auditor General for Wales regarding the procurement and supply of PPE during the pandemic. There is a letter from the Minister for health, or two letters, indeed, from the Minister for health, the second with regard to the legislative consent memorandum for the Medicines and Medical Devices Bill, and we had a discussion on that in the Senedd yesterday. There's also a letter to ADSS Cymru, following the evidence session on 9 December, and additional information from ADSS Cymru following that evidence session. Are you happy to note all of those? I see that Members are indeed happy to note those papers.
Welsh: Ac i'm cyd-Aelodau, dŷn ni'n symud ymlaen at eitem 3 a phapurau i'w nodi. Mi fyddwch wedi darllen y rhain i gyd, ond er mwyn y cofnod, mae yna lythyr gan yr Archwilydd Cyffredinol Cymru ynglŷn â chaffael a chyflenwi cyfarpar diogelu personol yn ystod y pandemig. Mae llythyr gan y Gweinidog iechyd - wel, dau lythyr gan y Gweinidog iechyd, yr ail un ynglŷn â'r memorandwm cydsyniad deddfwriaethol ar gyfer y Bil Meddyginiaethau a Dyfeisiau Meddygol y cawsom ni drafodaeth arno fe yn y Senedd ddoe. Mae yna hefyd lythyr i ADSS Cymru, yn dilyn y sesiwn dystiolaeth ar 9 Rhagfyr, a gwybodaeth ychwanegol gan ADSS Cymru yn dilyn y sesiwn dystiolaeth yna. Ydych chi'n hapus i nodi'r rheini i gyd? Dwi'n gweld bod Aelodau yn hapus i'w nodi.
English: We move on to item 4 and a motion under Standing Order 17.42 (ix) to resolve to exclude the public from the remainder of this meeting. Is everyone content to support that motion? I see that Members are indeed content. So, that brings us to the end of the public part of the meeting. We'll go into private session now to discuss the evidence that we've heard. Thank you very much.
Welsh: Felly, rŷn ni'n symud ymlaen at eitem 4 a chynnig o dan Reol Sefydlog 17.42 (ix) i benderfynu gwahardd y cyhoedd o weddill y cyfarfod hwn. Ydy pawb yn hapus i gefnogi y cynnig yna? Dwi'n gweld bod Aelodau yn hapus i'w gefnogi. Felly, gallaf ddatgan mai dyna ddiwedd y cyfarfod cyhoeddus. Mi awn ni i mewn i sesiwn breifat rŵan i drafod y dystiolaeth. Diolch yn fawr iawn.
English: Welcome, all, to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would remind Members that Standing Orders relating to order in Plenary meetings apply to this meeting today.
Welsh: Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rheini wedi'u nodi ar eich agenda chi. Dwi eisiau atgoffa Aelodau hefyd am y Rheolau Sefydlog sy'n ymwneud â threfn yn y Cyfarfod Llawn, ac mae'r rheini'n berthnasol wrth gwrs i'r cyfarfod yma heddiw.
English: The first item is questions to the Minister for Finance, and the first question is from John Griffiths.
Welsh: Cwestiynau i'r Gweinidog Cyllid yw'r eitem gyntaf ar ein hagenda ni, ac mae'r cwestiwn cyntaf gan John Griffiths.
English: Thank you. Building on allocations made this year to mitigate the impact of the crisis on the most vulnerable, the Welsh Government's draft budget 2021-22 sets out plans including an extra £23.1 million for free school meals and £200 million for affordable and social housing.
Welsh: Diolch. Gan adeiladu ar y dyraniadau a wnaed eleni i liniaru effaith yr argyfwng ar y rhai mwyaf agored i niwed, mae cyllideb ddrafft Llywodraeth Cymru 2021-22 yn nodi cynlluniau sy'n cynnwys £23.1 miliwn yn ychwanegol ar gyfer prydau ysgol am ddim a £200 miliwn ar gyfer tai fforddiadwy a thai cymdeithasol.
English: Thank you, Minister. I think it's clear that the pandemic has particularly affected those who were already struggling in many ways - so, people with more disadvantaged backgrounds have suffered more, in health terms, economically and socially. In that context, I very much welcome that £23 million to extend the free school meals during holidays entitlement through to Easter of next year. I think it's in line with what organisations like the Joseph Rowntree Foundation have said - that, in order to tackle poverty, you have to basically increase families' income and reduce their outgoings. And I think it's really good that people like Marcus Rashford, who's been so effective in campaigning on these matters, very much welcomed that Welsh Government funding of £23 million plus. And it's good to see campaigners like that, Minister, using their profile and their own lived experience to help others and take that wider societal view. It's also very good that, in these times of uncertainty in the pandemic, this lifeline is being made available to our families. So, with all those advantages for this provision, Minister, I wonder if in due course Welsh Government will consider making this a permanent provision here in Wales.
Welsh: Diolch, Weinidog. Credaf ei bod yn amlwg fod y pandemig wedi cael effaith arbennig ar y rheini a oedd eisoes yn ei chael hi'n anodd mewn sawl ffordd - felly, mae pobl o gefndiroedd mwy difreintiedig wedi dioddef mwy, o ran iechyd, yn economaidd ac yn gymdeithasol. Yn y cyd-destun hwnnw, croesawaf y £23 miliwn ar gyfer ehangu'r hawl i brydau ysgol am ddim yn ystod y gwyliau hyd at y Pasg y flwyddyn nesaf. Credaf fod hynny'n unol â'r hyn y mae sefydliadau fel Sefydliad Joseph Rowntree wedi'i ddweud - fod angen ichi gynyddu incwm teuluoedd a lleihau eu halldaliadau er mwyn trechu tlodi. A chredaf ei bod yn dda iawn fod pobl fel Marcus Rashford, sydd wedi ymgyrchu mor effeithiol dros y pethau hyn, wedi croesawu cyllid Llywodraeth Cymru o £23 miliwn a mwy. Ac mae'n dda gweld ymgyrchwyr o'r fath, Weinidog, yn defnyddio eu proffil a'u profiad bywyd eu hunain i helpu eraill ac yn arddel y safbwynt cymdeithasol ehangach hwnnw. Mae'n dda iawn hefyd, yn y cyfnod hwn o ansicrwydd yn ystod y pandemig, fod y rhaff achub hon ar gael i'n teuluoedd. Felly, gyda'r holl fanteision hynny yn sgil y ddarpariaeth hon, Weinidog, tybed a fydd Llywodraeth Cymru, maes o law, yn ystyried gwneud hon yn ddarpariaeth barhaol yma yng Nghymru.
English: Thank you very much to John Griffiths for raising this really important issue. It was the case, of course, that Welsh Government decided to extend our free school meals provision through the holidays a long time before the decision was arrived at across the border in England. And I do take my hat off to inspirational people such as Marcus Rashford, who has used his platform in order to effect change over the border. I really do think that that is inspirational. In terms of moving forward, I'm really pleased that we were able to put this allocation in the budget for next year as well, to give families that kind of certainty. It also goes alongside the additional funding of £2.2 million that we're putting in place for the school holiday enrichment programme, and that's for children aged seven to 11 in deprived areas in the summer holiday so that they can benefit from meeting up with their friends, from learning in a much more informal environment, and access to healthy meals through the day, and so forth. So, I'm pleased that those two initiatives will sit very well together. In terms of future years, unfortunately it is the case that, again, we've just had a one-year spending round from the UK Government. And we were anxiously awaiting our comprehensive spending review, which hasn't arrived again, but, hopefully, we'll be in a position in due course to have that kind of longer look at public finances and be able to give some multi-year settlements and provide certainty where we can.
Welsh: Diolch yn fawr iawn i John Griffiths am godi'r mater pwysig hwn. Mae'n wir, wrth gwrs, fod Llywodraeth Cymru wedi penderfynu ymestyn ein darpariaeth o brydau ysgol am ddim drwy'r gwyliau ymhell cyn iddynt wneud y penderfyniad hwnnw dros y ffin yn Lloegr. Ac rwy'n cymeradwyo pobl ysbrydoledig fel Marcus Rashford, sydd wedi defnyddio'r llwyfan sydd ganddo i sicrhau newid dros y ffin. Rwyf yn meddwl o ddifrif fod hynny'n ysbrydoledig. O ran symud ymlaen, rwy'n falch iawn ein bod wedi gallu cynnwys y dyraniad hwn yn y gyllideb ar gyfer y flwyddyn nesaf hefyd, er mwyn rhoi sicrwydd o'r fath i deuluoedd. Daw hynny ochr yn ochr â'r cyllid ychwanegol o £2.2 miliwn rydym yn ei ddarparu ar gyfer rhaglen gwella gwyliau'r haf, ac mae'r rhaglen honno ar gyfer plant rhwng saith ac 11 oed mewn ardaloedd difreintiedig yn ystod gwyliau'r haf fel y gallant elwa o gyfarfod â'u ffrindiau, o ddysgu mewn amgylchedd llawer mwy anffurfiol, a chael mynediad at brydau iach drwy'r dydd, ac ati. Felly, rwy'n falch y bydd y ddwy fenter ar waith ochr yn ochr â'i gilydd. O ran blynyddoedd i ddod, yn anffodus unwaith eto, cylch gwario un flwyddyn yn unig rydym wedi'i gael gan Lywodraeth y DU. Ac roeddem yn disgwyl yn awchus am ein hadolygiad cynhwysfawr o wariant, nad yw wedi cyrraedd eto, ond gobeithiaf y byddwn mewn sefyllfa maes o law i gael golwg fwy hirdymor ar gyllid cyhoeddus ac i allu darparu rhai setliadau amlflwydd a rhoi sicrwydd ble bynnag y gallwn.
English: As the Minister has said, John Griffiths has raised a very important question. I think one of the most shocking things, certainly looking back at this in the future - this pandemic - will be the way that it has disproportionately affected those across society and those suffering from pre-existing social and health inequalities. Minister, you've mentioned free school meals, you've mentioned social housing; there are health inequalities as well, such as diabetes, lifestyle choices, obesity. So, there's no single silver bullet, is there, to actually deal with this issue, moving forward? So, in terms of this budget and future budgets, how are you going to ensure that all of these different strands are brought together, so that there is an overview, so that - hopefully we won't see another pandemic like this in the near future, but these inequalities are pre-existing anyway - these issues are ironed out, so that poorer people aren't affected disproportionately in future when health issues like this arise?
Welsh: Fel y dywedodd y Gweinidog, mae John Griffiths wedi codi cwestiwn pwysig iawn. Credaf mai un o'r pethau mwyaf syfrdanol, yn sicr pan fyddwn yn edrych yn ôl ar hyn yn y dyfodol - y pandemig hwn - fydd y ffordd y mae wedi effeithio'n anghymesur ar wahanol rannau o'r gymdeithas a'r rheini sy'n dioddef o anghydraddoldebau cymdeithasol ac iechyd sy'n bodoli eisoes. Weinidog, rydych wedi sôn am brydau ysgol am ddim, rydych wedi sôn am dai cymdeithasol; ceir anghydraddoldebau iechyd hefyd, megis diabetes, dewisiadau ynghylch ffyrdd o fyw, gordewdra. Felly, nid oes un ateb syml i'w gael, nac oes, er mwyn mynd i'r afael â'r broblem wrth symud ymlaen? Felly, o ran y gyllideb hon a chyllidebau'r dyfodol, sut y byddwch yn sicrhau y bydd yr holl elfennau gwahanol hyn yn cael eu dwyn ynghyd, fel y gellir cael trosolwg, er mwyn - gobeithio na fyddwn yn gweld pandemig arall fel hwn yn y dyfodol agos, ond mae'r anghydraddoldebau hyn yn bodoli eisoes beth bynnag - er mwyn datrys y materion hyn, fel nad yw pobl dlotach yn cael eu heffeithio'n anghymesur yn y dyfodol pan fydd problemau iechyd fel hyn yn codi?
English: Nick Ramsay's right that inequalities have been exacerbated by the COVID pandemic, and we have seen those people who were already disadvantaged become more so as a result of the pandemic. I think the work that we've done to support the third sector in this financial year has been really important in terms of expanding our reach into communities. We, in this financial year, have provided £26.5 million in our third sector response to the COVID-19 crisis, and that was delivered through multi-agency approaches involving the Wales Council for Voluntary Action and the 19 voluntary councils working alongside their statutory partners. So, over 270 organisations have been supported under the voluntary services and emergency recovery fund, enabling nearly 9,000 volunteers to reach out to over 975,000 beneficiaries, and those funds cover a range of support, including advice provision, access to food parcels, medicines delivery and so forth. So, I think that our response to this crisis has created a really strong network upon which we can build in future years.
Welsh: Mae Nick Ramsay yn llygad ei le wrth ddweud bod anghydraddoldebau wedi eu gwaethygu gan bandemig COVID, ac rydym wedi gweld sefyllfa'r bobl a oedd eisoes dan anfantais yn gwaethygu o ganlyniad i'r pandemig. Credaf fod y gwaith rydym wedi'i wneud i gefnogi'r trydydd sector yn y flwyddyn ariannol hon wedi bod yn bwysig iawn o ran ehangu ein cyrhaeddiad i mewn i gymunedau. Rydym ni, yn y flwyddyn ariannol hon, wedi darparu £26.5 miliwn drwy ymateb ein trydydd sector i argyfwng COVID-19, a chyflawnwyd hynny drwy ddulliau amlasiantaethol gyda Chyngor Gweithredu Gwirfoddol Cymru a'r 19 cyngor gwirfoddol yn gweithio ochr yn ochr â'u partneriaid statudol. Felly, mae dros 270 o sefydliadau wedi cael cymorth o dan y gronfa argyfwng i adfer y gwasanaethau gwirfoddol, gan alluogi bron i 9,000 o wirfoddolwyr i roi cymorth i dros 975,000 o fuddiolwyr, ac mae'r cyllid hwnnw'n darparu ar gyfer ystod o wahanol fathau o gymorth, gan gynnwys darparu cyngor, mynediad at barseli bwyd, dosbarthu meddyginiaethau ac yn y blaen. Felly, credaf fod ein hymateb i'r argyfwng hwn wedi creu rhwydwaith cryf iawn y gallwn adeiladu arno yn y blynyddoedd i ddod.
English: In recognition that the most vulnerable have been hit hardest by the pandemic, we are investing an extra £40 million for the housing support grant and providing an extra £176 million for local government so that they can continue to support people and communities affected by the coronavirus across Wales.
Welsh: Gan gydnabod mai'r rhai mwyaf agored i niwed sydd wedi cael eu taro galetaf gan y pandemig, rydym yn buddsoddi £40 miliwn ychwanegol ar gyfer y grant cymorth tai ac yn darparu £176 miliwn ychwanegol ar gyfer llywodraeth leol fel y gallant barhau i gefnogi pobl a chymunedau yr effeithir arnynt gan y coronafeirws ledled Cymru.
English: Thank you, Minister. You told the Finance Committee last week that there's around £800 million in reserves that will need to be spent in the current financial year if the UK Government continues to refuse to allow you flexibility to carry it forward. You mentioned then that you expect to use some of this to give further support to business, and that you are also considering giving more towards the council tax reduction scheme and the discretionary assistance fund. I thought I'd just take this opportunity to throw a few more ideas into the mix. For example, the Bevan Foundation has put forward five proposals, including extending the self-isolation payment for low-income workers, providing laptops to digitally excluded children, and writing off loans under the tenancy saver loan scheme. The campaign group Undod has also proposed offering a council tax holiday to people living in the bottom two bands as a way of providing much-needed assistance to those who need it most. And finally, Minister, a further idea could be to offer councils funding to replace their proposed council tax increases. I know many residents, including people in Caerphilly, for example, are dreading the 4 per cent increase they're facing. So, Minister, will you give consideration to some of these ideas if you are in the position of needing to allocate additional funds in this financial year?
Welsh: Diolch, Weinidog. Fe ddywedoch chi wrth y Pwyllgor Cyllid yr wythnos diwethaf fod angen gwario oddeutu £800 miliwn mewn cronfeydd wrth gefn yn y flwyddyn ariannol hon os yw Llywodraeth y DU yn parhau i wrthod rhoi hyblygrwydd i chi ei gario ymlaen. Fe sonioch chi bryd hynny eich bod yn disgwyl defnyddio rhywfaint o'r arian hwn i roi rhagor o gymorth i fusnesau, a'ch bod hefyd yn ystyried rhoi mwy tuag at gynllun gostyngiadau'r dreth gyngor a'r gronfa cymorth dewisol. Hoffwn achub ar y cyfle i gynnig ambell syniad arall. Er enghraifft, mae Sefydliad Bevan wedi cyflwyno pum cynnig, gan gynnwys ymestyn y taliad hunanynysu ar gyfer gweithwyr ar incwm isel, darparu gliniaduron i blant sydd wedi'u hallgáu'n ddigidol, a dileu benthyciadau o dan y cynllun benthyciadau arbed tenantiaeth. Mae'r grŵp ymgyrchu Undod hefyd wedi awgrymu cynnig ysbaid o dalu'r dreth gyngor i bobl sy'n byw yn y ddau fand isaf fel ffordd o ddarparu cymorth mawr ei angen i'r rheini sydd ei angen fwyaf. Ac yn olaf, Weinidog, syniad arall fyddai cynnig cyllid i gynghorau yn lle eu codiadau arfaethedig i'r dreth gyngor. Gwn fod llawer o drigolion, gan gynnwys pobl yng Nghaerffili er enghraifft, yn ofni'r cynnydd o 4 y cant y maent yn ei wynebu. Felly, Weinidog, a wnewch chi ystyried rhai o'r syniadau hyn os ydych mewn sefyllfa i fod angen dyrannu arian ychwanegol yn y flwyddyn ariannol hon?